નર્મદાના નીર આધારીત રહેલા મથકોમાં હાલ પીવાના પાણીની કટોકટીના એંધાણ ઉભા થયા છે. ચોમાસાની ઋતુ પૂર્ણતાના આરે છે તેવા સંજોગોમાં નર્મદાના પાણીનો મુખ્ય સપ્લાયવાળા ઢાંકીના પમ્પીંગ સ્ટેશનમાં લાઇન શટડાઉન અને મેઇન્ટેનન્સની કામગીરીના બહાને લોકોને બાનમાં લેવાની કામગીરી હાથ ધરવામાં આવનાર છે. અત્યાર સુધી ગાંધીધામમાં ત્રણ દિવસે પાણી પુરંૂ પાડવા માટે નબળા પુરવાર થયેલા શાસકો આવા સંજોગોમાં ચાર દિવસે પાણી મળશે તેવો આશાવાદ વ્યક્ત કરી રહ્યા છે. હકીકતે 32 એમએલડી પાણી આપવામાં આવે છે તેમાં બુધવારે 22 એમએલડી પાણીનું વિતરણ કરવા માટે પાલિકા અને પાણી પુરવઠા બોર્ડે સંકલન સાધ્યું હોવાની વિગત બહાર આવી રહી છે.